**861026450799**

**ЖУРДИКАН Алмагул,**

**№36 лицей-мектебі директорының оқу жөніндегі орынбасары.**

**Павлодар облысы, Екібастұз қаласы**

**БІЛІМ САПАСЫН АРТТЫРУ ҮШІН ОҚЫТУ МЕН ОҚУ ҮДЕРІСІН ЖАҚСАРТУДА САБАҚТЫ ЗЕРТТЕУ ӘДІСІН ҚОЛДАНУ МАҢЫЗДЫЛЫҒЫ**

«Сабақта мұғалімнің өзінің не біліп, не істейтіні маңызды, бірақ оның ықпалымен шәкірттерінің не біліп, не істейтіні одан да маңызды»

Цицерон

Павлодар облысы, Екібастұз қаласы №36 лицей мектебінің мұғалімдері жалпы мектеп бойынша қазіргі таңда 5 зерттеу тобы жұмыс істейді. Жалпы зерттеу топтарына 63 мұғалім қамтылған, бұл ұжымның 80% құрайды. «Іс-әрекетті зерттеу» тәсілін жүргізуде Пит Дадлидің ғылыми зерттеуге негізделген нұсқаулығын басшылыққа алдық.

"Іс-әрекетті зерттеу” тәсілі аясында қарастырылатын басты идеялар

"Іс-әрекетті зерттеу " тәсілінің тәжірибеге енгізілуі

"Іс-әрекетті зерттеу" тәсілі педагогтерді кәсіби қолдау мақсатында әдістемелік көмек ретінде ұсынылуы;

Іс-әрекетті зерттеу аясында туындаған мәселелерді коучинг құралдары арқылы шешу;

Іс-әректті зерттеу” әдістемесінің тиімділігі, нәтижелілігі;

Қорытынды

«Іс-әрекетті зерттеу " тәсілі тәжірибеге қалай  енгізілді?

2022-2023 оқу жылында ПШО мектеп басшыларына арналған курстан  өту барысында мектеп ұжымынан  **"Таллис” сауалнамасы алынып,  мектептің Зерттеу сұрағы анықталды.**Тестілеу және сауалнама жүргізу сандық мәлімет берсе, бақылаулар мен сұхбаттасу нақты нәтиже берді. Сауалнама нәтижесінде ”Білім сапасын арттыру үшін оқу мен оқытуды қалай жақсартуға болады ” деген  **зерттеу сұрағы туындады.**

Мектепте сабақ беретін әрбір мұғалім, сапалы білім беру үшін, оқу процесіндегі іс-әрекетті зерттеуге міндетті. Бірақ зерттеу қалай жүргізіледі? Қадамдары қандай болады?-деген сұрақтарға жауап беру үшін, алғашқы жылы болғандықтан санаулы мұғалімдер ғана тартылды.

Мұғалімдерге Іс-әрекетті зерттеу» тәсілінің  қажеттілігін түсінуге ықпал етуде және мектеп тәжірибесіне енгізуде  Дилтстің **«Логикалық пирамида»** қағидатына сүйендік.

1-қағидаты – Кіммен? Мектептегі зерттеумен айналысатын мұғалімдермен Қайда?                Мектеп тәжірибесінде;

Қашан?              2023-2024 жылдары аралығында;

2-қағидат  -  Не істейміз?  Зерттеу топтары құрылады. Зерттеу сұрақтары анықталады;

3-қағидат –   Қалай әрекет етеміз? – Бірлесіп сабақ жоспарлау, бақылау, сабақтан кейінгі талқылау, қайта жоспарлау;

4-қағидат –  Бұл неге маңызды?   Мұғалімдердің зерттеу дағдылары мен  рефлексиялық ойлау дағдылары  қалыптасады;

5-қағидат – Не үшін? Оқу мен оқыту сапасын жақсарту үшін. Мұғалімдердің тәжірибесін жақсарту және оқушылардың алға ілгерілеуіне қолдау жасау үшін

6-қағидат Миссия.  Кім үшін? Мұғалім, оқушы және  қоғам үшін маңызды.

"Іс-әрекетті зерттеу" тәсілі педагогтерді кәсіби қолдау мақсатында  қалай  ұсынылды?

Әдістемелік көмек ретінде ПШО тренерлері тарапынан кәсіби қолдау көрсетіліп,  зерттеу жұмысының  ілгерілеуіне ықпал етті. Нәтижесінде алғашқыда 4 адамнан тұратын 5 зерттеу тобы құрылды.   Зерттеу тобын құруда негізгі критерийлерге сүйендік.

1.Саналылық;

2 Жауапкершілік;

3. Коллобаративті орта қалыптастыру.

4. Шынайылық

5. Нақтылық

**«Сабақты зерттеу» тәжірибесін енгізудің бастапқы кезеңінде  төмендегі    мәселелер орын алды.**

Топ құру барысында зерттеу сұрағының дұрыс  таңдалмауы;

Әр сыныпқа сабақ беретін мұғалімдердің топқа  жинақталуы;

Бір пәннен сабақ беретін мұғалімдердің зерттеу  тобына кіруі;

Мұғалімнің сабақ үдерісін бақылау кезіндегі қателігі;

Сұхбат  алу кезіндегі мұғалім тарапынан жіберілген кемшіліктер;

Мұғалімдердің  рефлексивті   дағдыларының  төмендігі

Туындаған проблемаларды шешу үшін коучинг сессиялары,  оқыту семинарлары, пікіралмасу алаңы ұйымдастырылды.  Ол мынандай тақырыптарды қамтыды: «Зерттеу сұрағын анықтауда FINER өлшемінің тиімділігі», «Зерттеу сабақтарын бақылауды тиімді ұйымдастыру жолдары», «Зерттеу тобын қалай тиімді құруға болады?», «Зерттеу сабағын қалай талдауға болады?»  Зерттеу барысында     7 мектепішілік семинар өткізілді.

Алғашқы құрылған топтардың бірі «Эрудит» тобының жұмысына тоқталсам.

**Зерттеу** **сұрағы:** «Оқушыларды қорытынды ой шығаруға дағдыландыруда «ПОПС» формуласы  қалай көмектеседі?»